A Bizottság 1659/2000/EK rendelete
(2000. július 26.)
a marha- és borjúhúságazatbeli behozatali és kiviteli engedélyekre vonatkozó alkalmazási szabályokról szóló 1445/95/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a marha- és borjúhús piacának közös szervezéséről szóló, 1999. május 17-i 1254/1999/EK tanácsi rendeletre [1] és különösen annak 29. cikke (2) bekezdésére és 33. cikke (12) bekezdésére,
mivel:
(1) A legutóbb az 1439/2000/EK rendelettel [2] módosított, a marha- és a borjúhúságazatbeli behozatali és kiviteli engedélyekre vonatkozó alkalmazási szabályokról szóló, 1995. június 26-i 1445/95/EK bizottsági rendelet [3] 7. cikke azzal tér el a legutóbb az 1127/1999/EK rendelettel [4] módosított, a mezőgazdasági termékekre vonatkozó behozatali és kiviteli engedélyek, valamint előzetes rögzítési bizonyítványok rendszerének alkalmazására vonatkozó közös részletes szabályok megállapításáról szóló, 1988. november 16-i 3719/88/EGK bizottsági rendelet [5] 5. cikkének (1) bekezdésétől, hogy 60 euróban állapítja meg azt az összeget, amely alatt nem követelik meg az engedélyt, ha visszatérítést nem kérelmeznek. Az egyszerűsítés érdekében ezt az összeget a szarvasmarhák tekintetében darabszámra és más termékekre nézve tonnára kell átváltani.
(2) Az 1445/95/EK rendelet 8. cikkének (1) bekezdése 75 napos érvényességi időt állapít meg az előzetesen rögzített mértékű export-visszatérítésre kiállított engedélyekre a 010210 KN-kód alá tartozó fajtatiszta tenyészállatok esetében, és négy hónap és a folyó hónapot kitevő időtartamot a 3719/88/EGK rendelet 44. cikkében említett eljárás alapján kiadott engedélyekre. A tapasztalatok azt mutatják, hogy ezek az időtartamok túl rövidek, és ezeket öt hónap és a folyó hónapot kitevő időtartamra kell meghosszabbítani. Ezzel egy időben ennek megfelelően 21 napról 90 napra kell növelni az eltérést a 3719/88/EGK rendelet 44. cikkének (5) bekezdésében említett határidő tekintetében, amelyen belül az exportőrnek tájékoztatnia kell az engedélyt kiadó ügynökséget a harmadik országban megindított pályázati eljárás eredményéről.
(3) Az e rendeletben előírt intézkedések összhangban vannak a Marha- és Borjúhúspiaci Irányítóbizottság véleményével,
ELFOGADTA EZT A RENDELETET:
1. cikk
Az 1445/95/EK rendelet a következőképpen módosul:
1. A 7. cikk második bekezdése helyébe a következő szöveg lép.
"A 3719/88/EGK rendelet 5. cikke (1) bekezdésének negyedik francia bekezdése ellenére azonban nem írnak elő kiviteli engedélyt a 8. cikk (2) bekezdésének hatálya alá tartozó, a 0102 KN-kód alá tartozó termékek tekintetében a kilenc darabot és más termékek tekintetében a két tonnát meg nem haladó mennyiségű termékekre."
2. A 8. cikk (1) bekezdése helyébe a következő szöveg lép:
"(1) Az engedélyek érvényességi időtartama olyan termékek kivitelére, amelyekre visszatérítést kértek, és amelyek az előzetesen rögzített mértékű export-visszatérítésre kiállított engedély kiadásához kötöttek:
- öt hónap és a folyó hónap a 010210 KN-kód alá tartozó termékek esetében, és 75 nap a 010290 és 1602 KN-kódok alá tartozó termékek esetében,
- 30 nap más termékek esetében,
a 3719/88/EGK rendelet 21. cikkének (2) bekezdése értelmében vett kibocsátás időpontjától számítva.
A 3719/88/EGK rendelet 44. cikkében megállapított eljárás alapján a marha- és borjúhúsra kiadott kiviteli engedélyek érvényessége azonban a következő időpontokban lejár:
- az ötödik hónap végén a 010210 KN-kód alá tartozó termékek esetében,
- a negyedik hónap végén más termékek esetében
az említett rendelet 21. cikkének (2) bekezdése értelmében vett kibocsátás időpontjától számítva.
A 3719/88/EGK rendelet 44. cikke (5) bekezdésétől eltérően a 010210 KN-kód alá tartozó termékek esetében a 21 napos határidő helyébe 90 nap lép."
2. cikk
Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2000. július 26-án.